PROGRAMA MUNICIPAL “VIGO EN INGLÉS 2020” MODIFICACIÓN DA BASE IV DAS BASES REGULADORAS DA CONVOCATORIA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/06/2020)

A Xunta de Goberno Local, na sesión ordinaria do 5 de xuño de 2020, adoptou o seguinte acordo: Modificar a base cuarta das BASES ESPECÍFICAS PARA O DESENVOLVEMENTO DA CONVOCATORIA PARA A ADXUDICACIÓN DE PRAZAS PARA A PARTICIPACIÓN NO PROGRAMA DE INMERSIÓN EN LINGUA INGLESA (VIGO EN INGLÉS 2020) DIRIXIDAS AO ALUMNADO DE 3.º DE ESO DE CENTROS EDUCATIVOS DO CONCELLO DE VIGO SOSTIDOS CON FONDOS PÚBLICOS que quedará redactada como segue: “O prazo de presentación de solicitudes e documentación complementaria correspondente, será de un mes contado a partir do día seguinte á publicación da modificación das bases aprobada por acordo da Xunta de Goberno Local no Boletín Oficial da Provincia de Pontevedra (BOP)”. Dase conta da proposta de data 03/06/2020, da Comisión de Valoración da convocatoria específica para a adxudicación de prazas para a participación no programa municipal de inmersión en lingua inglesa (Vigo en Inglés 2020) do alumnado de 3º da ESO de centros educativos de Vigo sostidos con fondos públicos, asinada polo técnico do Servizo de Educación, a xefa do Servizo de Educación e polo concelleiro-delegado de Área, que di o seguinte: 1.- A Xunta de Goberno Local na sesión ordinaria de 6 de marzo de 2020, aprobou as Bases reguladoras da convocatoria para a adxudicación de prazas para a participación do alumnado de 3º da ESO dos centros educativos do Concello de Vigo sostidos con fondos públicos, no programa municipal de inmersión en lingua inglesa (VIGO EN INGLÉS 2020), de acordo co texto que se achega no expediente.2. De conformidade co recollido na Base décima reguladora da antedita convocatoria “Comisión de Valoración”, a mesma está facultada para resolver calquera incidencia e/ou dúbida interpretativa que poida xurdir na aplicación das bases desta convocatoria, polo que reuniuse en data 01-06-2020 a citada Comisión de Valoración, integrada polo Concelleiro de Educación e Xuventude, Chahida Smaali Clariana, que actúa en calidade de presidente, a Xefa do Servizo de Educación, Mª José Loureiro Bada e o Técnico do Servizo de Educación, Pedro Mª Vázquez Iglesias, que actúa como secretario.3.- De conformidade co recollido na Base cuarta reguladora da antedita convocatoria “Publicidade e Prazo”: “O prazo de presentación de solicitudes e documentación complementaria correspondente, será de 10 días hábiles contados a partir do día seguinte á publicación das Bases da Convocatoria no Boletín Oficial da Provincia de Pontevedra (BOP). A publicidade da presente convocatoria, realizarase tamén a través das páxinas web http://www.vigoeningles.org/convocatoria e/ou http://www.escolasvigo.org/vigoeningles. e mediante anuncios na web municipal, nos taboleiros de Concello e dos centros educativos da ESO do Concello de Vigo sostidos con fondos públicos e igualmente a través dos medios de comunicación locais. A resolución e a finalidade das solicitudes, con expresión dos datos identificativos do/a alumno/a solicitante, puntuación acadada e a resolución atribuída (adxudicada, denegada ou lista de agarda), será publicada nas páxinas web específicas do programa http://www.vigoeningles.org/convocatoria e/ou http://www.escolasvigo.org/vigoeningles e no taboleiro municipal. “ 4.- A declaración do estado de alarma para a xestión da situación da crise sanitaria ocasionada polo COVID-19, por R. D. 463/2020, de 14 de marzo, produce segundo á disposición adicional terceira a suspensión dos termos e a interrupción dos prazos para a tramitación dos procedementos das entidades do sector público. En consecuencia, o día 16 de marzo quedou interrompido o prazo para a presentación de solicitudes para a participación do alumnado de 3º da ESO dos centros educativos do Concello de Vigo sostidos con fondos públicos, no programa municipal de inmersión en lingua inglesa VIGO EN INGLÉS 2020., 5.- De conformidade co disposto no punto Segundo da Resolución de Alcaldía de 15 de marzo de 2020 e demais normativa de aplicación, relativas ás medidas adoptadas para minimizar o risco de contaxio polo coronavirus Covid-19, quedaron interrompidos os prazos para a tramitación das solicitudes do programa municipal “Vigo en Inglés 2020”, reanudándose no intre en que se levante o estado de alarma ou as posible prórrogas do mesmo.6.-O Real Decreto 537/2020 de 22 de maio polo que se prorroga o estado de alarma ata o 7 de xuño, que foi declarado polo R. D. 463/2020 de 14 de marzo, polo que se declara o estado de alarma para a xestión da situación de críse sanitaria ocasionada polo Covid-19, dispón no artigo 9 que “con efectos dende o 1 de xuño de 2020, o cómputo dos prazos administrativos que houberan sido suspendidos, reanudarase ou reiniciarase, si así se houbera previsto nunha norma con rango de lei aprobada durante a vixencia do estado de alarma e as súas prórrogas”. Así mesmo, a disposición derogatoria única, apartado 2, do citado R. D. 537/2020 deroga a disposición adicional terceira do R. D. 463/2020, de 14 de marzo con efectos de 1 de xuño.7.- Tendo en conta as medidas de contención que é necesario manter nas oficinas municipais motivado pola excepcionalidade da críse sanitaria provocada polo Covid-19, e coa finalidade de evitar acumulación de persoas, para que o acceso ao rexistro se realice dun xeito ordenado a fin de garantizar a distancia social, aquelas persoas que queiran realizar a presentación da súa solicitude de forma presencial deberán solicitar cita previa. Tendo en conta a experiencia de edicións anteriores deste programa municipal nas que eran moitos os cidadáns que acudían ao rexistro para presentar a súa solicitude, o prazo inicialmente previsto na referida base cuarta non é suficiente para atender a todas as persoas que queiran acudir presencialmente ao Rexistro Xeral do Concello a rexistrar a súas solicitude, dado que o número de citas que poden asignarase diariamente non cubre as necesidades. Para que este proceso de presentación de solicitudes se desenvolva dun xeito tranquilo e ordenado estímase conveniente modificar a base cuarta das Bases específicas para o desenvolvemento da convocatoria para a adxudicación de prazas para a participación no programa d inmersión en lingua inglesa VIGO EN INGLÉS 2020, dirixidas ao alumnado de 3.º de ESO de centros educativos do Concello de Vigo sostidos con fondos públicos que quedará redactado nos seguintes termos.: “O prazo de presentación de solicitudes e documentación complementaria correspondente, será de un mes contado a partir do día seguinte á publicación da modificación das bases aprobada por acordo da Xunta de Goberno Local no Boletín Oficial da Provincia de Pontevedra (BOP). A modificacion desta base publicarase nas páxinas webs http://www.vigoeningles.org/convocatoria e/ou http://www.escolasvigo.org/vigoeningles. e mediante anuncios na web municipal. A resolución e a finalidade das solicitudes, con expresión dos datos identificativos do/a alumno/a solicitante, puntuación acadada e a resolución atribuída (adxudicada, denegada ou lista de agarda), será publicada nas páxinas web específicas do programa http://www.vigoeningles.org/convocatoria e/ou http://www.escolasvigo.org/vigoeningles e no taboleiro municipal. “ En base ao exposto, a Comisión de valoración realiza a Xunta de Goberno Local a seguinte Primeiro.- Modificar a base cuarta das BASES ESPECÍFICAS PARA O DESENVOLVEMENTO DA CONVOCATORIA PARA A ADXUDICACIÓN DE PRAZAS PARA A PARTICIPACIÓN NO PROGRAMA DE INMERSIÓN EN LINGUA INGLESA (VIGO EN INGLÉS 2020) DIRIXIDAS AO ALUMNADO DE 3.º DE ESO DE CENTROS EDUCATIVOS DO CONCELLO DE VIGO SOSTIDOS CON FONDOS PÚBLICOS que quedará redactada como segue: “O prazo de presentación de solicitudes e documentación complementaria correspondente, será de un mes contado a partir do día seguinte á publicación da modificación das bases aprobada por acordo da Xunta de Goberno Local no Boletín Oficial da Provincia de Pontevedra (BOP). A modificacion desta base publicarase nas páxinas webs http://www.vigoeningles.org/convocatoria e/ou http://www.escolasvigo.org/vigoeningles. e mediante anuncios na web municipal. A resolución e a finalidade das solicitudes, con expresión dos datos identificativos do/a alumno/a solicitante, puntuación acadada e a resolución atribuída (adxudicada, denegada ou lista de agarda), será publicada nas páxinas web específicas do programa http://www.vigoeningles.org/convocatoria e/ou http://www.escolasvigo.org/vigoeningles e no taboleiro municipal“. Vigo, na data da súa sinatura dixital.- O Técnico do Servizo de Educación, Pedro M.ª Vázquez Iglesias.- A Xefa do Servizo de Educación, M.ª José Loureiro Bada.- Conforme, O Concelleiro-Delegado de Educación, Gorka Gómez Díaz.